Source: https://www.clujust.ro/o-procuroare-anulat-instanta-hotararile-csm-prin-care-nu-era-primita-la-un-concurs/
Timestamp: 2019-12-15 16:38:12+00:00
Document Index: 33564258

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

O procuroare a anulat în instanță hotărârile CSM prin care nu era primită la un concurs - CLUJUST
Acasă » SISTEMUL JUDICIAR » O procuroare a anulat în instanță hotărârile CSM prin care nu era primită la un concurs
CluJust 14/07/2016 SISTEMUL JUDICIAR Spune-ți părerea!
Procuroarea Carmen Radmacher, candidat la funcția de prim procuror militar adjunct la Parchetul Militar Cluj, a obținut la Înalta Curte anularea hotărârilor Comisiei de organizare a concursului, Secției pentru procurori și a plenului Consiliului Superior al Magitraturii (CSM), prin care îi era respinsă cererea de înscriere la concursul pentru funcția de la Parchetul Militar Cluj pe motiv că nu este ofițer activ în cadrul Ministerului Apărării Naționale.
În toamna anului trecut, procuroarea Carmen Radmacher de la Parchetul Judecătoriei Năsăud se înscria la concursul pentru funcția de prim procuror militar adjunct la Parchetul Militar Cluj. Comisia de organizare a concursului pentru numirea în funcții de conducere a procurorilor, origanizat în perioada 18 septembrie – 16 decembrie 2015 i-a respins cererea de înscriere prin hotărârea nr.5 din 15 octombrie 2015. Împotriva acesti hotărâri, Radmacher a formulat contestație la Secția pentru procurori din cadrul CSM , care i-a respins-o prin hotărârea nr.547 din 21 octombrie 2015.
Carmen Radmacher a mers mai departe cu contestație la plenul CSM. Acesta i-a respins contestația prin hotărârea dn 27 octombrie. Ulterior, Radmacher s-a adresat secției de contencios administrativ și fiscal din cadrul Înaltei Curți de Casație și Justiție.
Potrivit legii 317/2004 privind Consiliul Superior al Magistraturii, contestația în instanță suspendă hotărârile CSM, astfel că Radmacher a fost primită la concurs sub condiția admiterii contestației de către ÎCCJ, fiind singurul candidat. Întrucât a obținut media finală 8,46, a fost declarată admisă. Dar tot nu a fost numită încă în funcție.
În 28 iunie, plenul CSM a hotărât că ia act de decizia ÎCCJ, dar menține amânarea validării rezultatului obținut la concurs până la dobândirea calității de ofițer activ în MApN.
Hotărârea CSM a fost publicată în 13 iulie.
Tags activ concurs CSM curte hotarari Inalta militar ofiter procuror
Anterior S-au separat după nici 4 luni de la înființarea noii societăți de avocatură
Următor Tânără din Cluj-Napoca, acuzată de DIICOT că vindea semințe de cannabis prin două site-uri